kardosdrur/scandi-wiki huggingface dataset:
Glade jul, dejlige jul

"Glade jul, dejlige jul" er den danske udgave af den tysksprogede julesalme "Stille Nacht, heilige Nacht" ("Stille nat, hellige nat"). Melodien blev komponeret 24. december 1818 af den østrigske organist Franz Xaver Gruber. B.S. Ingemann skrev i 1850 den danske tekst "Glade jul, dejlige jul" til melodien fra 1818.

Historie 
Joseph Mohr, som var hjælpepræst i Nicolaikirken ved Oberndorf nær Salzburg i Østrig, var 24. december 1818 om morgenen ved at forberede midnatsmessen, men da kirkens orgel var blevet ødelagt af fugt, besluttede Mohr sig for at digte en ny julesalme, som fik navnet “Stille Nacht, heilige Nacht”. Julesalmen blev præsenteret for Franz Xaver Gruber, som herefter komponerede melodien dertil. Den blev opført samme aften udsat for tenor, bas, akkompagneret af kor og en guitar.

6. februar 1850 skrev Hans Agerbek salmen “Uforsagt, vær paa vagt” over Grubers melodi. Denne salme benyttes dog i dag med melodien til "Klokken slår, tiden går", og har nr. 275 i Den Danske Salmebog. 8. december samme år udgav B.S. Ingemann teksten til den danske udgave af salmen, "Glade jul, dejlige jul", der har nr. 120 i Den Danske Salmebog.

Den engelske udgave af salmen har titlen “Silent Night”, og den fik sin tekst i 1863 af den amerikanske pastor John Freeman Young (1820-1885) fra Floridas Episkopale Kirke.
Den engelske udgave er indspillet i utallige versioner. Der findes bl.a. en indspilning med Elvis Presley, som  blev indspillet 6. september 1957 hos Radio Recorders i Hollywood. Den blev udsendt på albummet Elvis' Christmas Album i november samme år.
I 2008 udgav RCA en CD med titlen Christmas Duets. Denne rummer en række kendte julesange i Elvis Presleys fortolkning, men re-mixet, således at hvert nummer er ændret til en duet. På denne CD er "Silent Night" i en version, hvor Elvis synger duet med Sara Evans.

Melodien er kendt som julesang i store dele af verden, og der er efter sigende mere end 300 oversættelser af "Stille Nacht, heilige Nacht".

I 2001 udkom en alternativ udgave af sangen på julealbummet Juleknas.

Melodi 
Melodien er komponeret af den østrigske lærer Franz Xaver Gruber i 1818. I koralbogen fra 2003 står melodien noteret i B-dur og har en ambitus på en undecim. 

Den danske komponist Carl Nielsen komponerede i 1905 en variation over sangen, som hedder "Drømmen om Glade Jul".  Denne er bl.a. indspillet af Christina Bjørkøe.

Referencer

Eksterne henvisninger 

 

Sange fra 1818
Salmer af B.S. Ingemann
Julesalmer
Salmer i Den Danske Salmebog
Tage Schack

Peter Tage Schack (født 13. maj 1892 i Gudum, død 10. april 1945 på Amager) var en dansk præst, der var medstifter af og aktiv i Tidehverv. Han blev skudt af HIPO-folk.

Schack var søn af sognepræst Albert Schack og Louise Augusta Olivarius og døbt 12. juni i Gudum Kirke. Han blev cand.theol. i 1918 og var ansat som lønnet sekretær i Studenterforbundet 1918-1925. 

Schack var fra 1929-1938 præst ved Filips Kirke på Amager og blev i 1944 ansat som præst ved den nyåbnede Simon Peters Kirke. Han var medudgiver af bladet Tidehverv fra 1926 til sin død og havde klummen "Eversharp".

Han ægtede Johanne Dorthea Nybølle den 5. marts 1939.

Schack blev skudt af HIPO-folk kort før krigens afslutning, fordi han nægtede at holde en foreskreven tale ved en stikkerbegravelse. Natten mellem 9. og 10. april 1945 blev han myrdet på Amager Strandvej ud for Italiensvej grundet en ligprædiken, som han dagen før havde holdt over en kvindelig stikker, der var likvideret på Sundby Hospital af den danske modstandsbevægelse. Schack havde over for afdødes pårørende nægtet at rose moderen i sin ligtale.

Han er begravet på Sundby Kirkegård. Der er rejst en mindesten for præsten ved Simon Peters Kirke.

Udvalgte værker 
 Prædikener af Tage Schack, 1945.
 Afhandlinger, 1947.
 Eversharp, 1947.
 Johann Georg Hamann, 1948 (ufuldendt biografi).

Kilder

Eksterne henvisninger 
 

Præster fra Danmark
Tage
Modstandsfolk fra Danmark
Danskere i 1900-tallet
Faglitterære forfattere fra Danmark
Biografiforfattere fra Danmark
Ofre for clearingmord under Besættelsen
Personer i Kraks Blå Bog (afdøde)
Teologer fra Danmark
Dansksprogede forfattere fra Danmark
Niels Ivar Heje

Niels Ivar Heje (N.I. Heje) (23. august 1891 i Frederiksted, St. Croix – 23. september 1974 i Grauballe) var en dansk præst. Han var født på de Vestindiske øer, hvor faderen var sognepræst. Han blev student fra Roskilde Katedralskole i 1910 og cand.theol. i 1918.

Fra 1918 til 1961 var Heje præst ved Statsfængslet i Vridsløselille og fra 1926 til sin død redaktør af Tidehverv og en af de fire oprindelige udgivere sammen med Gustav Brøndsted, Kristoffer Olesen Larsen og Tage Schack.

Værker 
 Ungdomsløgn eller Kristentro, 1928.

Litteratur om Niels Ivar Heje 
 Torben Bramming: Tidehvervs historie, Forlaget Anis, 1993.
 Søren Krarup: Dansk Kultur. Forlaget Spektrum, 1993.
 Søren Krarup: N.I. Heje 1891-1991, i: Tidehverv, årg. 65 1991, nr. 7 (s.136-144)

Eksterne henvisninger 
 

Teologer fra Danmark
Danskere i 1900-tallet
Personer fra Sankt Croix
Personer fra Dansk Vestindien
Minnesota Wild

Minnesota Wild er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Xcel Energy Center i Saint Paul, Minnesota, USA. Klubben spillede sin første sæson i NHL i sæsonen 2000-01. Minnesota fik dermed atter et hold i NHL efter at Minnesota North Stars flyttede til Dallas, Texas i 1993.

Klubben har i sin forholdsvis korte levetid kun kvalificeret sig til slutspillet én gang, i sæsonen 2002-03 hvor man, efter at have slået Colorado Avalanche og Vancouver Canucks på vejen, tabte i conference-finalen til Anaheim Mighty Ducks med 4-0 i kampe.

Nuværende spillertrup (2007-08) 
Pr. 8. juli 2008.

Målmænd
 29  Josh Harding

 32  Niklas Bäckström

Backer
   3  Keith Carney
   5  Kim Johnsson – A
   6  Sean Hill
   8  Brent Burns
 26  Kurtis Foster
 33  Petteri Nummelin
 41  Martin Skoula
 55  Nick Schultz
 ??  Marc-Andre Bergeron
 ??  Marek Zidlicky

Forwards
   9  Mikko Koivu
 10  Marian Gaborik – C
 11  Chris Simon
 15  James Sheppard
 16  Steve Kelly
 19  Stephane Veilleux
 21  Mark Parrish

 24  Derek Boogard
 25  Eric Belanger
 38  Pavol Demitra
 67  Benoit Pouliot

 83  Matt Foy
 96  Pierre-Marc Bouchard
 15  Andrew Brunette
 ??  Craig Weller
 20  Antti Miettinen
 11  Owen Nolan

Danske spillere 
 Morten Madsen blev draftet af Minnesota Wild i 2005 og skrev d. 15. maj 2007 en 3-årig kontrakt med Minnesota. Det forventes at Madsen indledningsvis skal spille for Minnesotas farmerhold Houston Aeros i AHL.

'Fredede' numre 
   1 Nummer fredet for Minnesotas fans 2000.
 99 Wayne Gretzky Nummer fredet i hele NHL 6. februar, 2000

Eksterne henvisninger 

 

Ishockeyklubber i NHL
Wild
Minneapolis
Glendale (Arizona)

Glendale er en amerikansk by beliggende i Maricopa County i staten Arizona. Byen har  indbyggere og er en vestlig forstad til Phoenix.

I 2003 blev multi-hallen Jobing.com Arena, tidligere kendt som Glendale Arena, færdigbygget og byen blev hjemsted for NHL-holdet Phoenix Coyotes samt Lacrosse-holdet Arizona Sting. Arenaen har plads til 17.799 tilskuere. I 2006 stod Football-stadionet University of Phoenix Stadium klart. Stadionet har skydetag og plads til 63.400 tilskuere. Efter at dette stadion blev bygget blev Glendale også hjemsted for NFL-holdet Arizona Cardinals. Det er planen at dette nye stadion skal være vært for Super Bowl XLII d. 3. februar 2008.

Ekstern henvisning 
 Glendales hjemmeside (engelsk)

Forstæder til Phoenix
Byer i Arizona
Ajda Pekkan

Ajda Pekkan  (født 12. februar 1946, Istanbul) er en tyrkisk popsanger.

Diskografi 
 Ajda Pekkan (1968)
 Fecri Ebcioglu Sunar (1969)
 Ajda Pekkan Vol III (1972)
 Ajda (1975)
 La Fete A L’Olympia (1976)
 Süperstar (1977)
 Pour Lui (1978)
 Süperstar II (1979)
 Sen Mutlu Ol (1981)
 Sevdim Seni (1982)
 Süperstar III (1983)
 Ajda Pekkan – Beş Yıl Önce On Yıl Sonra (1984)
 Süperstar IV (1987)
 Ajda 1990 (1990)
 Seni Seçtim (1991)
 Ajda ’93 (1993)
 Ajda Pekkan (1996)
 The Best of Ajda (1998)
 Diva (2000)
 Cool Kadin (2006)

Eksterne henvisninger 

 Officiel hjemmeside 

Musikere fra Tyrkiet
Tyrkiets Eurovision Song Contest-deltagere
Deltagere ved Eurovision Song Contest 1980
Personer fra Istanbul
Snipe

En Snipe er en lille tomands sejljolle, der blev designet af William F. Crosby i 1931. Bådens klassetegn er silhetten af en bekkasin, og dette har givet den sit navn, da snipe er det engelske navn for bekkasin. Der sejles Snipe i 26 forskellige lande, og i hele verden er der blevet konstrueret mere end 30.000 Snipes.

Den har udviklet sig til en kendt, taktisk kapsejladsjolle med kapsejladsfelter i hele verden. Dette gælder især i USA, men også i andre lande, som f.eks. Norge, findes der mange Snipes. Snipen er simpel og lille, hvilket gør den nem at sejle, men samtidig er niveauet i toppen højt. Selvom konkurrencen i toppen af Snipe-ranglisten er stor, går sejlerne også meget op i det sociale. Mange af regattaerne er derfor lige så kendte for sejladsen som for festerne. Snipe-sloganet er "Seriøs sejlads, seriøs sjov".

Snipen bliver bygget af bådebyggere rundt om i verden efter strenge regler fastsat af klasseforbundet. Disse regler sikrer at bådene trods forskellig producent er meget ens og at de alle er meget holdbare. På denne måde sikrer man at det er sejlerne og ikke udstyret, der tæller.

Snipeklassens klasseforbund heder SCIRA, hvilket er en forkortelse af the Snipe Class International Racing Association. Klasseforbundet har sit sæde i San Diego, USA og udgiver et blad ved navn Snipe Bulletin. Det udgives fire gange årligt til alle medlemmer af klasseforbundet i hele verden.

Eksterne links 
 SCIRA
 SCIRA Denmark

Joller
Glendale

Glendale kan henvise til mange steder:

Steder 
 Australien
 Glendale, New South Wales

Canada
 Glendale, Alberta, en landsby
 Glendale, Calgary, Alberta, et kvarter
 Glendale, Nova Scotia
 Glendale Secondary School, en highschool i Hamilton, Ontario

England
 Glendale, Northumberland

New Zealand
 Glendale, New Zealand, en forstad til Wainuiomata, Lower Hutt

Skotland
 Glendale, Skye, Isle of Skye, den originale sted for navnet

 USA
 Glendale, Arizona, largest city with this name
 Glendale, Californien, en by i Los Angeles County
 Glendale, Humboldt County, Californien
 Glendale, Colorado, i Arapahoe County
 Glendale, Boulder County, Colorado
 Glendale, Idaho
 Glendale Heights, Illinois
 Glendale, Illinois
 Glendale, Daviess County, Indiana
 Glendale, Indianapolis, Indiana
 Glendale, Kansas
 Glendale, Kentucky
 Glendale, Missouri
 Glendale, Nevada
 Glendale, New Hampshire
 Glendale, Camden County, New Jersey
 Glendale, Mercer County, New Jersey
 Glendale, Queens, New York
 Glendale Township, Logan County, North Dakota
 Glendale, Ohio
 Glendale, Oklahoma
 Glendale, Oregon
 Glendale, Rhode Island
 Glendale, Utah, en by i Kane County
 Glendale, Salt Lake City, Utah, et kvarter
 Glendale, Washington
 Glendale, Wisconsin, en by i Milwaukee County
 Glendale, Monroe County, Wisconsin, en by
 Glendale (community), Monroe County, Wisconsin, et kommunefri område
 Glendale University College of Law i Glendale, Californien
 Glendale University, et uakkreditere online skole (som ikke noget ved Glendale University College of Law at gøre)

Se også 
 Glendale High School (flertydig)
 Glen Dale (flertydig)
 Glenndale (flertydig)
 Glenn Dale (flertydig)
Hamp

Hamp henviser til forskellige artikler:
 Hamp-familien
 Hamp (slægt) – planteslægt – latin Cannabis.
 Hamp (art) – en urt af hamp-familien.
 Industriel hamp – hamp med lavt THC-indhold og uegnet til rusmiddelfremstilling; anvendes til fiberfremstilling (tekstil, reb mv.) og til konsum
 Cannabis (rusmiddel)
 Kenaf (Hibiscus cannabinus), også kendt som "Ambari-hamp" og "Deccan-hamp"
 Rosella-fiber (Hibiscus sabdariffa), kendt som "Rosella-hamp".
 Jute (Corchorus genus), kendt som "Bengalsk-hamp", "Calcutta-hamp" og "Madras-hamp"
 Manilahamp (Musa textilis)
 Sisal (Agave sisalana), også kendt som "sisal-hamp"
Rogers Arena

Rogers Arena (tidligere kendt som General Motors Place) er en indendørs arena i Vancouver, British Columbia, Canada. Arenaen, der ved ishockeykampe har plads til 18.630 tilskuere, kostede 160 millioner CAD at opføre og stod færdig i 1995.

Arenaen er hjemmebane for NHL-holdet Vancouver Canucks. Fra 1995-2001 var man også hjemmebane for NBA's Vancouver Grizzlies indtil holdet flyttede til Memphis, Tennessee i USA. Fra 2001-2004 husede man desuden Lacrosse-holdet Vancouver Ravens.

Under Vinter-OL 2010 vil arenaen lægge is til hovedparten af mændenes ishockey-kampe, samt de vigtigste af kvindernes kampe. Da sponsornavne ikke er tilladt under OL, var arenaen under OL kendt under navnet Canada Hockey Place.

Arenaen erstattede Pacific Coliseum, både som hjemmebane for Vancouver Canucks og som den primære arena for koncerter og andre større events i Vancouver.

Arenaen betjenes af SkyTrain-stationen Stadium-Chinatown Station.

Større begivenheder 

 1996 World Cup of Hockey
 1998 NHL All-star kamp
 1998 NBA Draft
 2001 VM i kunstskøjteløb
 2006 Junior-VM i ishockey (U-20)
 2006 NHL Draft
 2010 Ishockey-kampene ved Vinter-OL 2010

Arenaer i NHL
Vancouver
Høgni Lisberg

Høgni Lisberg (HOGNI) (født 7. juni 1982 i Tórshavn, opvokset i Leirvík) er en færøsk musiker (singer/songwriter). I dag bor han i København.

Hans forældre er Sørin Lisberg fra Vágur og Hallbjørg Eliassen fra Leirvík. Hans bedstefar Knút Lisberg var en fætter af Jens Olivur Lisberg (1896-1920), skaberen af Færøernes flag, fra Fámjin, hvor Høgnis oldefader (og Jens Olivurs onkel) Johan í Smiðjuni levede.

En times kørsel fra hovedstaden Tórshavn i en lille bygd med 900 indbyggere, der er Høgni Lisberg født og opvokset, og som så mange andre unge på Færøerne kastede han sig over musikken. Flere af vennerne fandt sammen i det efterhånden legendariske band Clickhaze, der blev dannet i 1998 og spillede en stemningsfyldt blanding af trip hop og avantgarde-rock. Clickhaze eksisterede i 5 år, og selvom gruppen kun fik udsendt en enkelt ep, er den alligevel et af Færøernes vigtigste bands, som gav færingene en tro på, at man godt kan gøre sig gældende som musiker udenfor Færøerne. Den kendte Eivør Pálsdóttir startede som sangerinde ved Clickhaze, og samtidig gjorte også Høgni en solokarriere.

Da Høgni Lisberg solodebuterede med Most Beautiful Things et par år efter opløsningen af Clickhaze var trommestikkerne skiftet ud med guitaren og Høgni sprunget i karakter som en ærlig og ægte sangskriver med udpræget sans for det melodiske. Høgni spillede selv de fleste instrumenter på albummet.

Høgnis andet album, Morning Dew, udkom i 2005 på Færøerne og blev en øjeblikkelig success. Omtrent en måned efter udgivelsen, vandt den allerede Planet Award-prisen for bedste album. To numre af Morning Dew dominerede også de færøske airplay lister på Útvarp Føroya: ”Learn to Ride on Waves” og ”Just Dig” var begge nummer 1 i flere uger. 

Høgnis live optrædener er også store successer. Hvad enten han spiller solo med akustisk guitar eller med band, formår han at levere varen med intimitet, intensitet og en tilstedeværelse af dimensioner. Bortset fra at spille på alle de store festivaler og events på Færøerne, inklusive G! Festivalen, var han også et af de helt store oplevelser på den islandske Iceland Airwaves. I Danmark har han åbnet for Badly Drawn Boy og Paolo Nutini.

Diskografi

Solo albums
 2003 – Most Beautiful Things
 2005 – Morning Dew
 2008 "HOGNI – hare! hare!"
 2012 "Con Man"
 2014 Call for a Revolution

Med Clickhaze
 "EP" (2002)

Hæder 
 2015 - Vandt Faroese Music Awards med Årets album i kategorien Pop/Rock
 2014 - Nomineret til Faroese Music Awards 2014 som Årets sanger i Rock/Metal, Jazz, Blues og Folk kategorien

Eksterne henvisninger 
 Hogni.com
 www.facebook.com/hognimusic
 Youtube

Sangere fra Færøerne
Sangskrivere fra Færøerne
Komponister fra Færøerne
Dysnomia (måne)

Dysnomia er en måne (naturlig satellit) til dværgplaneten Eris. Den er cirka 100-250 km i diameter. 

Dysnomia blev opdaget 10. september 2005 under studier af Eris ved hjælp af Keck-teleskoperne. Den blev navngivet 13. september 2006. Den er omkring 500 gange mindre klar end Eris, og grundet den lille masse tror man ikke, at Dysnomia er komplet rund. 

Omløbstiden er målt til 15,774+- 0,002 jorddage. Dette indikerer, at banen er cirkulær med en radius på 37350km+-140km. Dette indikerer, at Eris' masse er 1,27 gange større end Plutos. Disse to objekter er de hidtil største man har fundet i Kuiperbæltet.

Navnet er det græske ord for lovløshed – i græsk mytologi var Dysnomia datter af gudinden Eris.

Måner
Dværgplaneter
Camerlengo

Camerlengo kaldes den embedsmand ved pavehoffet, som bestyrer finanserne, som har jurisdiktionsret over alle embedsmænd ved Kurien, og som ved pavens død leder forretningerne; indtil 1870 var han tillige præfekt for det romerske universitet og uddelte doktorgraden i de 4 fakulteter. Så godt som altid vælges camerlengoen blandt kardinalerne, men det er ikke nødvendigt. Rækken af camerlengoer begynder med år 1061.

Embedsmænd
Stillingsbetegnelser
Dysnomia

Dysnomia kan være flere ting:

 Dysnomia (måne) er en måne til dværgplaneten Eris.
 Dysnomia (mytologi) er lovløshedens daimon i den græske mytologi.
Tupolev ANT-14

ANT-14 Pravda var et sovjetisk passagerfly, der var baseret på den mindre ANT-9. Flyet var det første sovjetiske fly fremstillet alene af metal og var drevet af 5 358kW Jupiter motorer. Den havde en 5-mands besætning, og kunne medbringe 36 passagerer. Dens maximale hastighed var 236 km/t, og normal hastighed 195 km/t. Pravda'ens vingefang var 40,40 meter; 16,6 meter længere end ANT-9.

Flyet blev fremstillet i 1931 og testet af Aeroflot i 1932. Flyet var langt større end andre fly i Aeroflots flåde, men der var imidlertid ikke noget behov for et fly med disse specifikationer, og der blev alene fremstillet et enkelt eksemplar af typen. Flyet blev benyttet som flagskibet i en af Sovjetunionen oprettet flyveenhed, der blev benyttet til propagandaformål, herunder rundflyvninger over Moskva. Flyet fik i den forbindelse navnet "Pravda" (russisk: "Правда").

I 1941 blev flyet trukket ud af tjeneste.

Eksterne henvisninger 

Passagerfly
ANT-14
Propelfly
McDonnell Douglas MD-11

McDonnell Douglas MD-11 er et tre-motoret wide-body passagerfly fremstillet af den amerikanske flyproducent McDonnell Douglas. Modellen er en moderniseret og forlænget udvikling af den ældre DC-10.

Udvikling 
MD-11-programmet blev lanceret d. 30. december 1986 med flyselskabet British Caledonian som første kunde. MD-11 var beregnet som en afløser for den ældre DC-10. Første flyvning for MD-11 fandt sted den 10. januar 1990, og flyet blev godkendt af myndighederne i november 1990. Det første fly blev leveret til Finnair den 7. december 1990.

Sammenlignet med DC-10, er MD-11 forlænget med 5,71 meter, winglets, ombygget halefinne, mindre haleplan, et avanceret topersoners cockpit og nye motorer. Fra 1996 blev der også solgt versioner med længere rækkevidde (MD-11ER), fragtfly (MD-11F) og fragt- og passager (MD-11C Combi).

Produktionen slutter 
I november 1997, efter at Boeing og McDonnell Douglas gik sammen, blev det offentliggjort, at produktionen af MD-11 ville ophøre. Den sidste MD-11 blev leveret til Lufthansa Cargo i 2001.

MD-11 bliver nu primært benyttet som fragtfly. Det Nederlandske flyselskab KLM var de sidste, der benyttede flytypen til passagertransport.

Passagerfly
McDonnell Douglas-fly
Transportfly
3-motors jetfly
Absolute Music 29

Absolute Music 29 er den sidste kompilation i serien Absolute Music udgivet i maj 2002.

Spor 

29
Album fra 2002
Mikojan MiG-35

MiG-35 (NATO-rapporteringsnavn: Fulcrum-F) er navnet på den seneste version af MiG-29. Denne version har nye motorer, længere rækkevidde (2100 km), bedre systemer og mulighed for lufttankning. MiG-35 bliver solgt med enten en fransk eller en russisk radar. 

MiG-35 er i tjeneste i Ruslands luftvåben. Indien og Malaysia er mulige fremtidige købere af flyet.

Eksterne links 

MiG-035
MiG-035
MiG-035
Militærfly fra Rusland
Wilhelm Bähncke

Heinrich Wilhelm Christian Carl Bähncke (15. august 1832 i Kiel – 3. oktober 1907 i København) var en dansk sennepsfabrikant. Han grundlagde i 1830 sennepsfabrikken Bähncke i Kiel, som i 1858 blev overflyttet til København.

I 1857 grundlagde han desuden forsikringsselskabet W. Bähncke & Co.

Eksterne henvisninger 
 

Danskere i 1800-tallet
Fabrikanter fra Danmark
Jens Oliver Lisberg

Jens Oliver Lisberg eller på færøsk Jens Olivur Lisberg (24. december 1896 i Fámjin, Færøerne – 31. august 1920 samme sted), var en færøsk jurastudent, kendt som skaberen af Merkið, Færøernes flag.

Egentlig var der to yderligere ophavsmænd, Janus Øssursson fra Tórshavn og Pauli Dahl fra Vágur, som skabte flaget sammen med Lisberg i april 1919 i København. Ninna Jacobsen (søster til Liffa Gregoriussen) syede det første flag, og Lisberg hejste det for første gang 22. juni 1919 i Fámjin. Han døde ganske ung på grund af lungebetændelse, og derfor blev han æret som ophavsmanden til Merkið.

Det skulle dog vare til den 25. april 1940, før Merkið blev anerkendt til søs. Lisbergs første eksemplar hænger stadigvæk i Fámjins kirke, og på kirkegården findes en mindesten for ham.

Musikeren Høgni Lisberg (f. 1982) er sønnesøn af Jens Olivers fætter Knút Lisberg.

Personer i Færøernes historie
Josva

Josva eller Josua er i Den hebraiske bibel Moses' følgesvend og senere israelitternes leder. Josva overtog lederrollen efter Moses under flugten fra Egypten og ledte sit folk til Det forjættede land, hvor han belejrede byen Jeriko.

Oprindeligt hed han Hosea, 4. mosebog 13:16 "Moses gav Hosea, Nuns søn navnet Josua". Josvabogen har navn efter Josva.

Rent billedligt kan Josva og Moses-forholdet, ses og forstås på den måde at loven og lovens mand, Moses, og hele folket undtaget to Kaleb og Josva ikke kom ind i det forjættede land, men indtagelsen af løfternes land var overladt til Josva, således var den åndelige indtagelse overladt til Jesus.

Referencer 

Personer i Det Gamle Testamente
Drengenavne
Joshua

Joshua har følgende betydninger:

 Josva – en person i jødisk mytologi.
 Joshua (musikproducer) – en dansk producer.